
Petrinja, 10.06.2026. godine
							ZAINTERESIRANA JAVNOST

PREDMET: Javni poziv za sudjelovanju u postupku savjetovanja s javnošću u donošenju općeg akta –Odluke o naknadi za razvoj 

Poštovani!
[bookmark: _Hlk216085936]Vode Banovine d.o.o. za javnu vodoopskrbu i javnu odvodnju, Braće Hanžek 19, Petrinja, kao javni isporučitelj vodnih usluga provodi javno savjetovanje o nacrtu Odluke o naknadi za razvoj za vodoopskrbno uslužno područje 15 koje obuhvaća grad Petrinju, općinu Lekenik, grad Glinu, općinu Topusko, općinu Gvozd, Grad Hrvatsku Kostajnicu, općinu Majur, općinu Donji Kukuruzari, općinu Dvor  u skladu s člankom 45. stavak 3. Zakona o vodnim uslugama (NN 66/2019), člankom 38. Uredbe o metodologiji za određivanje cijene vodnih usluga (NN 70/2023) te člankom 11. Zakona o pravu na pristup informacijama (NN 25/13,85/15, 69/22).

Vode Banovine d.o.o. je u skladu sa Zakonom o vodnim uslugama (NN 66/2019), Uredbom o metodologiji za određivanje cijene vodnih usluga (NN 70/2023) te Smjernicama za primjenu metodologije za određivanje cijena vodnih usluga koje je donijelo Vijeće za vodne usluge 29. prosinca 2023. godine te njihovim preinakama od 10. svibnja 2024. godine preispitala postojeći tarifni model.
 Prihodi od naknade za razvoj koriste se za financiranje gradnje komunalnih vodnih građevina na uslužnom području 15, sukladno Planu gradnje komunalnih vodnih građevina koji je sastavni dio Poslovnog plana za razdoblje od 2023. do 2026. godine i koji je objavljen na internetskoj stranici javnog isporučitelja vodnih usluga.
Pod izdacima gradnje komunalnih vodnih građevina podrazumijevaju se svi izdaci koji su nužni da se pripremi, provede i pusti u uporabu projekt gradnje komunalnih vodnih građevina (CAPEX) što uključuje, ali nije ograničeno na: izradu predstudije i studije izvodljivosti projekta, provedbe procjene utjecaja na okoliš i prirodu, prethodna istraživanja, izradu idejnog, glavnog i izvedbenog projekta i drugih poslova projektiranja, ishođenja posebnih uvjeta za provedbu zahvata u prostoru prema posebnim propisima, ishođenje potrebnih dozvola (lokacijske, građevinske, uporabne i dr.) i drugih upravnih i neupravnih akta, provedbu postupaka javnih nabava, provedbu postupaka otkupa i izvlaštenja nekretnina te troškova rješavanja imovinsko-pravnih odnosa, provedbu geodetskih poslova, građenja, uključujući i rekonstrukcije, nadzor nad građenjem, upravljanje projektom gradnje, ispitivanje kvalitete izgrađenih vodnih građevina ili određenih njihovih dijelova, troškove testiranja i probnog pogona te troškove pravnih postupaka u vezi s prethodnim poslovima.
Sredstva naknade za razvoj koriste se i za financiranje otplate zajmova i kredita za gradnju komunalnih vodnih građevina sukladno financijskom planu javnog isporučitelja vodnih usluga, te ostala ulaganja u izgradnju komunalnih vodnih građevina.

Odluka o naknadi za razvoj propisana je sukladno Zakonu o financiranju vodnoga gospodarstva (NN 153/09, 90/11, 56/13, 154/14, 119/15, 120/16, 127/17, 66/19, 36/24). Odlukom o naknadi za razvoj utvrđuje se model naknade za razvoj u različitim visinama na uslužnom području s dvije sastavnice, i to kao: dio naknade koji se plaća na cijelom uslužnom području, a prihodi od nje koriste se za dijelove sustava javne vodoopskrbe i/ili sustava javne odvodnje koji služe korisnicima vodnih usluga na cijelom uslužnom području ili njegovu pretežitom dijelu ili se koriste za dijelove sustava javne vodoopskrbe i/ili sustava javne odvodnje koji služe isključivo korisnicima vodnih usluga na području određene jedinice lokalne samouprave, ako se s njezina područja ne mogu osigurati dostatni prihodi za te namjene (NZR-Z- zajednički dio naknade za razvoj) i dio naknade koji se plaća na području jedinice lokalne samouprave, a prihodi od nje koriste se za dijelove sustava javne vodoopskrbe i/ili sustava javne odvodnje koji služe isključivo korisnicima vodnih usluga na području te jedinice lokalne samouprave (NZR-P - posebni dio naknade za razvoj).

Tarife po sastavnicama izračunate su iz planiranih regulatorno dopuštenih prihoda od naknade za razvoj potrebnih za pokrivanje dijela planiranih kapitalnih izdataka iz Plana gradnje komunalnih vodnih građevina koji nisu pokriveni financiranjem iz drugih izvora i planiranih količina isporučene vodne usluge u regulatornom razdoblju; za zajednički dio naknade na razini uslužnog područja, a za posebni dio naknade za razvoj na razini svake jedinice lokalne samouprave pojedinačno.
Zaključno, visine (tarife) naknade za razvoj rezultat su :
· planiranih izdataka za provedbu velikih  projekata (EU, NPOO i sl.) te niza ostalih manjih projekata vodoopskrbe i odvodnje, a svrha kojih je:
· proširenje mreže vodoopskrbe i ispunjavanje obveza iz Direktive o vodi za piće
· proširenje mreže odvodnje i ispunjavanje obveza iz Direktive o pročišćavanju
· poboljšanje operativne učinkovitosti u poslovanju.
Ciljevi projekata su:
· povećanje priključenosti
· smanjenje gubitaka u sustavu vodoopskrbe
· smanjenje učestalosti kvarova u sustavu vodoopskrbe.

· metodologije za određivanje naknade za razvoj


[bookmark: _Hlk219274494]Nakon provedenog javnog savjetovanja, a sukladno članku 45. Zakona o vodnim uslugama (NN 66/2019) Vode Banovine d.o.o. uputiti će Skupštini društva prijedlog Odluke o naknadi za razvoj. Odluku o naknadi za razvoj donosi Skupština društva, a biti će objavljena u Narodnim novinama, te na internetskoj stranici Vode Banovine d.o.o. Petrinja, a nove cijene primjenjivale bi se prvog dana u mjesecu nakon mjeseca u kojem je Odluka o naknadi za razvoj objavljena u Narodnim novinama.
 
Javno savjetovanje otvoreno je do 10.07. 2026. godine.
Pozivamo zainteresiranu javnost na sudjelovanje u savjetovanju s javnošću pri donošenju ovih Odluka tako da svoje prijedloge, mišljenja i primjedbe pošalju najkasnije do 10.07.2026. godine putem Obrasca za sudjelovanje u savjetovanju, na mail adresu: info@vode-banovine.hr ili na adresu Vode Banovine d.o.o. Braće Hanžek 19, 44250 Petrinja.  
Izvješće o savjetovanju s očitovanjima na vaše prijedloge, mišljenja i primjedbe i razlozima prihvaćanja/neprihvaćanja istih izradit će se najkasnije do 17.07. 2026. godine i biti objavljeno na internetskoj stranici Vode Banovine d.o.o. Petrinja : www.vode-banovine.hr.
S poštovanjem,
								VODE BANOVINE D.O.O.
									
					      

    

















 OBRAZAC 
Za sudjelovanje u postupku savjetovanja s javnošću o donošenju Odluke o naknadi za razvoj Vode Banovine d.o.o.
	Naziv nacrta i Odluke ili drugog općeg akta o kojem se provodi savjetovanje 


	Odluka o naknadi za razvoj 

	Nositelj izrade akta/dokumenta:


	Vode Banovine d.o.o. Braće Hanžek 19, Petrinja 

	
Početak savjetovanja 10.06.2026.

	
Završetak savjetovanja 10.07.2026.

	Ime i prezime osobe odnosno naziv predstavnika zainteresirane javnosti koja daje svoje primjedbe i prijedloge na predloženi nacrt
	

	Interes, odnosno kategorija i brojnost korisnika koje predstavljate

	

	Primjedbe i prijedlozi na pojedine članke nacrta prijedloga akta s obrazloženjem

	

	Ime i prezime osobe(ili osoba) koja je sastavljala primjedbe i prijedloge ili osobe koje predstavljaju zainteresiranu javnost, e-mail ili drugi podaci za kontakt
	

	
Datum dostavljanja

	


  
Napomena: Popunjeni obrazac potrebno je dostaviti na adresu elektroničke pošte info@vode-banovine.hr  ili na adresu Vode Banovine d.o.o. Braće Hanžek 19, 44250 Petrinja zaključeno do 10.07.2026. godine. 
Po završetku savjetovanja, svi pristigli doprinosi bit će razmotreni te ili prihvaćeni ili neprihvaćeni, odnosno primljeni na znanje uz obrazloženje koje su sastavni dio izvješća o savjetovanju s javnošću. Izvješće će biti objavljeno na internetskoj stranici www.vode-banovine.hr
Ukoliko ne želite da Vaši osobni podaci budu javno objavljeni, molimo da to jasno istaknete pri slanju obrasca. 

